Episcopul Iuliu Hossu a relatat în memoriile sale faptul că Aștileanu l-a vizitat la Mănăstirea Căldărușani în cursul anului 1961. Conform memoriilor lui Iuliu Hossu, când l-a văzut, lui Aștileanu i s-au umplut ochii de lacrimi și cu greu a putut să mai vorbească. Editorul volumului, ieromonahul Silvestru Augustin Prunduș, a notat într-o notă de subsol, că spre sfârșitul vieții, când era deja episcop al Aradului, Visarion Aștileanu a primit sfintele taine de la preoții greco-catolici, cărora le-a spus că se simte ca la închisoare, fiind strâns supravegheat de personalul episcopiei.

Armata lui Stannis Baratheon ajunge la Debarcaderul Regelui, atacând cetatea simultan de pe uscat și de pe apă. Sub comanda lui Tyrion, forța aceasta este îndepărtată prin folosirea ""focului sălbatic"", o substanță asemănătoare focului grecesc, dând foc râului și ridicând un lanț de-a latul lui pentru a împiedica retragerea flotei lui Stannis, prinzându-l în cursă. Stannis reușește să scape cu greu, cu armata decimată și doar cu câteva nave. Tyrion este rănit în bătălie, ca urmare a unei trădări.

Determinarea fazei - Distanța satelit-receptor este împărțită într-un număr întreg de lungimi de undă și o fracțiune de lungime de undă. Această metodă necesită utilizarea unui receptor capabil să determine această valoare. Este mult mai precisă (10-20 mm), dar necesită o staționare de cel puțin 10 minute într-un punct, timp în care receptorul trebuie să fie absolut imobil și să nu fie perioade fără semnal GPS.

25 august: Regizorul ucrainean Oleg Sențov, care s-a opus anexării Crimeii la teritoriul rus, a fost condamnat pentru „terorism” la 20 de ani de închisoare de un tribunal din sudul Rusiei.

În localitatea Oloșag există o biserică cu hramul „Adormirea Maicii Domnului”, care dateaza din secolul XVIII și care este monument istoric. În parcul din centrul satului există o cruce votivă cu inscripții slavone care, de asemenea, este monument istoric.

Căutarea cometelor nu este complicată, dar necesită multă perseverență și mai ales un cer curat. Ele pot fi găsite mai ales în zona vestică a cerului la 2-3 ore după apusul Soarelui și în zona estică cu 2-3 ore înainte de răsăritul acestuia.

Urgo Laboratories este o companie farmaceutică din Franța specializată în produse de prim ajutor. Compania, înființată în 1890 la Dijon, Franța, ca o afacere de familie, este membră a Grupului Viva Santé, de asemenea, o afacere de familie, care în 2008 a generat o cifră de afaceri de 500 de milioane de euro. Urgo este prezentă în peste 80 de țări din întreaga lume.

Noile cerințe pentru sistemul existent au condus la eforturi de modernizare a sistemului GPS prin implementarea noii generații de sateliți GPS III și următoarea generație a sistemului operațional de control Operational Control Segment (OCX)

Pe lângă drept, Casorati a luat cursuri în pictură, mai întâi la Padova și din 1908 în Napoli. În anii 1907 și 1909 a expus pentru prima dată picturile sale la Veneția. Pictură lui a fost puternic caracterizată prin simbolism, în special, și stilul vienez Art Nouveau, îndeosebi de opera lui Gustav Klimt.